বাঞ্ছারামপুরে ১৫ কেজি গাঁজাসহ মাইক্রোবাস জব্দ ৬ মাদক কারবারি গ্রেফতার

Sun, 07 Sep 2025 09:58:00 +0000

⁣বাঞ্ছারামপুরে ১৫ কেজি গাঁজাসহ মাইক্রোবাস জব্দ ৬ মাদক কারবারি গ্রেফতার

বাঞ্ছারামপুর (ব্রাহ্মণবাড়িয়া) প্রতিনিধির তথ্য ও ভিডিওতে বিস্তারিত

ব্রাহ্মণবাড়িয়ার বাঞ্ছারামপুরে ১৫ কেজি গাঁজাসহ ৬ মাদক কারবারিকে গ্রেপ্তার করেছে পুলিশ। এবং মাদক পরিবহনে ব্যবহৃত একটি সিলভার কালারের নোহা মাইক্রোবাস গাড়ী জব্দ করা হয়েছে।

৫ই সেপ্টেম্বর ২০২৫ শুক্রবার দুপুর ১.৪৫ মিনিটের দিকে বাঞ্ছারামপুর মডেল থানা পুলিশের একটি চৌকস টিম মাদক বিরোধী অভিযান পরিচালনাকালীন উপজেলার আইয়ুবপুর - কানাইনগর এলাকার বাঞ্ছারামপুর টু ফেরী ঘাট রাস্তার উপর ০৬ মাদক কারবারীকে গ্রেফতার করেন পুলিশ। এ সময় তাদের কাছ থেকে ১৫ (পনের) কেজি গাঁজাসহ বহনকারী একটি সিলভার কালারের নোহা মাইক্রোবাস গাড়ী উদ্ধার করা হয়।

গ্রেপ্তারকৃত ব্যক্তিরা হলেন - মুন্সিগঞ্জ জেলার শ্রীনগর থানার দামলা তিন দোকান গ্রামের মৃত মনু মিয়ার ছেলে রিয়াদ হোসেন (৩০), ঢাকা জেলার গেন্ডারিয়া থানার ডালকানগর গ্রামের আকবর হোসেন এর ছেলে মো. সালমান (২৭), শ্যামপুর থানার পাইপরাস্তা গ্রামের আব্দুর রব মিয়ার ছেলে মো. ইমন (২৭), গেন্ডারিয়া থানা ফায়ার সার্ভিসের পিছনে মো. হাবিব মিয়ার ছেলে আরিফ (২৭), গেন্ডারিয়া ডিআইটি প্লট ৩নং গলির মৃত মফিজুল ইসলাম এর ছেলে মো. মনজু (৩২), গেন্ডারিয়া শহিদ নগর সাহিনসাহা গলি (সাবেক বরিশাল জেলার মেহেন্দীগঞ্জ থানার দরিচর খাজুরিয়া গ্রামের আলম এর ছেলে সুমন (২৮)।

এব্যাপারে বাঞ্ছারামপুর মডেল থানার অফিসার ইনচার্জ (ওসি) হাসান জামিল খান বলেন, গ্রেফতারকৃত আসামীদের বিরুদ্ধে মাদকদ্রব্য নিয়ন্ত্রণ আইনে নিয়মিত মামলা রুজু করা হয়েছে।