ঝালকাঠিতে নিষিদ্ধ ঘোষিত ছাত্র লীগের অবরোধ ; সামাজিক যোগাযোগ মাধ্যম জুড়ে তোলপাড়

Thu, 13 Nov 2025 19:37:04 +0000

⁣ঝালকাঠিতে ছাত্রলীগের অবরোধ কর্মসূচি নেতৃত্বে ছিলেন ছাত্রনেতা রেজাওন ইবনে জাকির, যিনি পরিচিত নাম জিসান। তিনি আওয়ামী লীগ কেন্দ্রীয় কমিটির ঘোষিত দেশব্যাপী অবরোধ কর্মসূচির অংশ হিসাবে ১৩ নভেম্বর, বৃহস্পতিবার, ঝালকাঠির সদর এলাকায় এই কর্মসূচি সফলভাবে পরিচালনা করেন। বিশেষভাবে ঝালকাঠি সদর ১ নম্বর ওয়ার্ডে এই অবরোধ কার্যকরভাবে পালন হয়েছে। তরুণ ছাত্রনেতা রেজাওন ইবনে জাকির, যিনি ঝালকাঠি জেলা ছাত্রলীগের সহ-সম্পাদক, এই গুরুত্বপূর্ণ কর্মসূচিতে নেতৃত্ব দেন।

সকাল থেকেই রেজাওন ইবনে জাকিরের নেতৃত্বে ছাত্রলীগের এক দল নেতাকর্মী শহরের বিভিন্ন নিদিষ্ট অবস্থান গ্রহণ করেন। তারা সরকারের প্রতি এবং দলের সমর্থনে বিভিন্ন স্লোগান দেন, যা স্থানীয় সূত্রের মাধ্যমে প্রচারিত হয়। তাদের কর্মসূচি এতটাই ব্যাপক ছিল যে তা ছাত্রলীগের নিজস্ব ফেসবুক পেইজে দেখা যায় এবং কর্মসূচির ব্যাপকতা প্রমাণ করে।

রেজাওন ইবনে জাকির স্থানীয় রাজনীতিতে অত্যন্ত পরিচিত একটি নাম। তার বাবা, ১ নম্বর ওয়ার্ডের কাউন্সিলর জি এস জাকির, ঝালকাঠি জেলা যুবলীগের আহ্বায়ক। বাবার পদাঙ্ক অনুসরণ করে, তরুণ ছাত্রনেতা রেজাওন স্থানীয় রাজনৈতিক জীবনে সক্রিয় ভূমিকা পালন করছেন এবং দলের বিভিন্ন কর্মসূচিতে সামনের সারিতে থাকছেন।

অবরোধ চলাকালীন সময়ে শহরের আইনশৃঙ্খলা পরিস্থিতি স্বাভাবিক ছিল এবং কোনো অপ্রীতিকর ঘটনার খবর পাওয়া যায়নি। তবে আইনশৃঙ্খলা বাহিনী সতর্ক অবস্থানে ছিলেন।

অন্যদিকে, স্থানীয় বিএনপি এই কর্মসূচিকে তীব্রভাবে বিরোধিতা করেছে। বিএনপি নেতারা এই কর্মসূচির বিরুদ্ধে ক্ষোভ প্রকাশ করেছেন এবং এতে প্রতিহত করার জন্য রাজপথে কঠোর অবস্থানের ঘোষণা দিয়েছেন। তারা জানিয়েছেন যে এই কর্মসূচির বিপরীতে তারা আরও শক্তিশালী প্রতিরোধ গড়ে তুলবেন।