বিরলে চালককে হত্যা করে অটো ছিনতাইয়ের চেষ্টা — দুই ছিনতাইকারী আটক।

Wed, 15 Oct 2025 08:13:46 +0000

দিনাজপুরের বিরলে অটোচালককে হত্যার চেষ্টা করে অটোরিকশা ছিনতাইয়ের ঘটনায় দুই ছিনতাইকারীকে আটক করেছে স্থানীয়রা।
মঙ্গলবার সকাল সাড়ে ১০টার দিকে দিনাজপুর শহর থেকে যাত্রী বেশে অটোরিকশায় উঠে শালবন এলাকায় নিয়ে যায় দুই ছিনতাইকারী।
সেখানে অটোচালককে আঘাত করে অটো ছিনিয়ে পালানোর চেষ্টা করে তারা।

আহত চালক মোঃ নভেল, সুইহারী এলাকার সুমন ইসলামের ছেলে।
দীর্ঘ চার ঘণ্টা তল্লাশির পর স্থানীয়রা বনের ভেতর থেকে শ্রাবন ইসলাম ও নভেল নামে দুই ছিনতাইকারীকে আটক করে পুলিশে সোপর্দ করে।

আটকৃতদের বিরুদ্ধে থানায় আইনগত প্রক্রিয়া চলছে, আর আহত চালক দিনাজপুর মেডিকেল কলেজ হাসপাতালে চিকিৎসাধীন রয়েছেন।