লালমনিরহাট ⁣বালাটারীতে বাসা ভাড়া নিয়ে পরকীয়ার ঘটনায় উত্তেজনা— থানায় অভিযোগ

Fri, 12 Dec 2025 11:22:08 +0000

⁣বালাটারীতে পরকীয়ার ঘটনায় উত্তেজনা—প্রথম স্ত্রীর থানায় অভিযোগ

লালমনিরহাটের বালাটারী এলাকায় পরকীয়ার অভিযোগকে কেন্দ্র করে তুমুল উত্তেজনার সৃষ্টি হয়েছে। প্রথম স্ত্রী মোছাঃ সাবিয়া বেগম অভিযোগ করেন—তার স্বামী আব্দুল মতিন দীর্ঘদিন ধরে গোপনে দ্বিতীয় বিয়ে করে প্রতারণা করে আসছিলেন।

অভিযোগ অনুযায়ী, বুধবার রাতের ঘটনায় মতিন মিয়া বিষয়টি টের পেয়ে পালিয়ে যান এবং ঘটনাস্থলে উপস্থিত ছিলেন না। পরে সাবিয়া বেগম পুলিশের সহায়তায় সরাসরি ভারাটীয়া বাড়ির বাড়িয়ালার ঘরে প্রবেশ করেন, যেখানে মতিনের কথিত দ্বিতীয় স্ত্রী অবস্থান করছিলেন।

এসময় প্রথম স্ত্রী নিজেই খাটের নিচ থেকে দ্বিতীয় স্ত্রীকে টেনে হিচড়ে বের করেন বলে অভিযোগে উল্লেখ করা হয়েছে।

ঘরে থাকা নারী মোছাঃ রত্না আক্তার জানান—তিনি প্রায় এক বছর আগে ধর্মীয়ভাবে আব্দুল মতিনকে বিয়ে করেছেন। তবে প্রথম স্ত্রী দাবি করেন—এই বিয়ে সম্পূর্ণ গোপনে করা হয়েছিল, যার ব্যাপারে তিনি কিছুই জানতেন না।

এ ঘটনার পর মোছাঃ সাবিয়া বেগম লালমনিরহাট সদর থানায় একটি লিখিত অভিযোগ দাখিল করেছেন, যেখানে তিনি প্রতারণা, পরকীয়া ও মানসিক নির্যাতনের বিষয়টি তুলে ধরেন।

অভিযোগের বিষয়ে আব্দুল মতিন ও রত্না আক্তারের কোনো মন্তব্য পাওয়া যায়নি।
ঘটনাটি স্থানীয় এলাকাজুড়ে ব্যাপক আলোচনা সৃষ্টি করেছে।
পুলিশ জানিয়েছে—অভিযোগ তদন্ত করে প্রয়োজনীয় ব্যবস্থা নেওয়া হবে।