⁣অভয়নগরের পায়রা বাজারে কাপড় চুরি, দুই নারী আটক করে পুলিশের হাতে সোপর্দ

Sun, 19 Oct 2025 09:39:18 +0000

যশোরের অভয়নগর উপজেলার পায়রা বাজারে আজ শনিবার আনুমানিক ১২টার দিকে কাপড় চুরির ঘটনায় দুই নারীকে হাতেনাতে আটক করেছে স্থানীয় ব্যবসায়ীরা। পরে তাদের অভয়নগর (নওয়াপাড়া) থানা পুলিশের ওসি ও এসআই মিনহাজের কাছে হস্তান্তর করা হয়।

স্থানীয় সূত্রে জানা যায়, পায়রা বাজারের জনপ্রিয় কাপড় ব্যবসায়ী মোঃ সাগর ইসলাম এর দোকানে সকালে থেকেই ক্রেতাদের ভিড় ছিল। সেই সুযোগে দুই নারী ক্রেতা সেজে দোকানে প্রবেশ করেন। দোকানে কাপড় বাছাই করার অভিনয় করতে করতে একপর্যায়ে তারা গোপনে কয়েকটি দামি কাপড় ব্যাগে ভরে নেওয়ার চেষ্টা করেন।

এসময় দোকানের এক কর্মচারীর চোখে বিষয়টি ধরা পড়ে যায়। তিনি সঙ্গে সঙ্গে দোকান মালিককে অবহিত করলে সাগর ইসলাম ও আশেপাশের ব্যবসায়ীরা দ্রুত দুই নারীকে আটক করে। পরে তল্লাশি চালিয়ে তাদের ব্যাগ থেকে একাধিক চুরি করা কাপড় উদ্ধার করা হয়।

খবর পেয়ে বাজারের অন্যান্য ব্যবসায়ী ও ক্রেতারা ঘটনাস্থলে জড়ো হন। পরে স্থানীয়রা দুই নারীকে অভয়নগর নওয়াপাড়া থানার ওসি ও এসআই মিনহাজের কাছে হস্তান্তর করেন।

দোকান মালিক মোঃ সাগর ইসলাম বলেন,

দুই নারী আগে কখনও দোকানে আসেননি। আজ ক্রেতা সেজে এসে আমাদের ব্যস্ততার সুযোগ নিয়ে চুরির চেষ্টা করে। ভাগ্য ভালো, আমাদের কর্মচারী সতর্ক থাকায় তারা হাতেনাতে ধরা পড়ে।”

এ ঘটনায় বাজারজুড়ে ব্যাপক চাঞ্চল্যের সৃষ্টি হয়েছে। বাজার ব্যবসায়ীরা ভবিষ্যতে এ ধরনের চুরির ঘটনা রোধে দোকান ও বাজার এলাকায় সিসিটিভি নজরদারি আরও জোরদার করার দাবি জানিয়েছেন।

অভয়নগর থানার ওসি (তদন্ত) এসআই মিনহাজ জানান,

বাজার ব্যবসায়ীরা আটককৃত দুই নারীকে আমাদের কাছে হস্তান্তর করেছেন। তাদের জিজ্ঞাসাবাদ চলছে। পরবর্তীতে আইনগত ব্যবস্থা নেওয়া হবে