বিরলে ইসকন নিষিদ্ধের দাবিতে মানববন্ধন ও প্রতিবাদ সমাবেশ

Sat, 01 Nov 2025 11:16:55 +0000

⁣বিরল (দিনাজপুর), শুক্রবার (৩১ অক্টোবর):

হিন্দুত্ববাদী সন্ত্রাসী সংগঠন ইসকন নিষিদ্ধের দাবিতে দিনাজপুরের বিরলে মানববন্ধন ও প্রতিবাদ সমাবেশ অনুষ্ঠিত হয়েছে।

আহলেহাদীছ আন্দোলন বাংলাদেশ ও বাংলাদেশ আহলেহাদীছ যুবসংঘের উদ্যোগে বাদ জুমা বিরল বায়তুন নুর (আহলেহাদীছ) জামে মসজিদ প্রাঙ্গণ থেকে একটি বিক্ষোভ মিছিল বের হয়। মিছিলটি উপজেলা মডেল মসজিদ প্রদক্ষিণ করে বকুলতলা মোড়ে এসে মানববন্ধন ও প্রতিবাদ সমাবেশে পরিণত হয়।

সমাবেশে বক্তারা বলেন, “আমরা হিন্দুদের বিরুদ্ধে নই, বরং হিন্দুত্ববাদী সন্ত্রাসী সংগঠন ইসকনের অপকর্মের প্রতিবাদ করছি।”
তারা আরও বলেন, “বাংলাদেশ একটি সাম্প্রদায়িক সম্প্রীতির দেশ। সকল ধর্ম ও বর্ণের মানুষের শান্তিপূর্ণ সহাবস্থানই আমাদের ঐতিহ্য ও গৌরব।”

সমাবেশে স্থানীয় ধর্মপ্রাণ মুসল্লি, বিভিন্ন ইসলামী সংগঠনের নেতাকর্মী ও সাধারণ মানুষ অংশগ্রহণ করেন।