খানসামায় ৬৭ কেজি গাঁজাসহ মাদক ব্যবসায়ী গ্রেপ্তার

Wed, 17 Sep 2025 10:02:13 +0000

⁣খানসামায় ৬৭ কেজি গাঁজাসহ মাদক
ব্যবসায়ী গ্রেফতার

স্টাফ রিপোর্টার, দিনাজপুর > জেলার খানসামা থানার ভাবকী ইউনিয়নের মারগাঁও গ্রামে বিশেষ অভিযানে ৬৭ কেজি গাঁজাসহ ১জনকে গ্রেপ্তার করেছে খানাসামা থানা পুলিশ। গতকাল মঙ্গলবার মধ্যরাত ওই অভিযান চালিয়েছে তারা।

জেলা ডিবি পুলিশের পক্ষে মানসুম হুদা সাজিব প্রেস বিজ্ঞপ্তিতে জানান, গোপন সংবাদেন ভিত্তিতে গত ১৬ সেপ্টেম্বর রাত সাড়ে ১১ খানসামা থানার ইনচার্জ নাজমুল কাদের হকের নের্তৃত্বে পুলিশের একটি চৌকস টিম অভিযান পরিচালনা করে স্থানীয় মাদক ব্যবসায়ী আকিবুল ইসলাম ওরফে আজাদ (৫০) কে গ্রেফতার করেছে।
অভিযানের সময় আসামির বসতবাড়ির শোয়ার ঘরে রাখা একটি সবুজ রঙের স্টিলের ট্রাংক তল্লাসি করে বিশেষভাবে মোড়ানো অবস্হায় ১৭ টি পোটলার মধ্যে ৬০ দশমিক ৪ কেজি গাঁজা উদ্ধার করেছে।

গ্রেফতার ইসলাম ওরফে আজাদের বিরুদ্ধে মাদকদ্রব্য নিয়ন্ত্রণ আইনে মামলা রুজু করা হয়েছে।