বাজিতপুরে ৩৩ বস্তা সরকারি চাল জব্দ,দুইজনকে আটক

Tue, 02 Sep 2025 20:21:25 +0000

কিশোরগঞ্জের বাজিতপুর উপজেলার পিরিজপুর ইউনিয়নে খাদ্যবান্ধব কর্মসূচির চাল নিয়ে অনিয়মের অভিযোগে দুইজনকে আটক করেছে পুলিশ। আটককৃতরা হলেন—জোয়ারিয়া গ্রামের বিল্লাল মিয়া (৩৮) ও বাদল মিয়া (৪৮)।

মঙ্গলবার (২ সেপ্টেম্বর) বিকেলে স্থানীয়দের তথ্যের ভিত্তিতে পিরিজপুর বাজার এলাকায় অভিযান চালিয়ে তাদের আটক করা হয়। এসময় ৩৩টি খালি বস্তা এবং ১৭ বস্তা চাল উদ্ধার করা হয়।

নাম প্রকাশে অনিচ্ছুক একাধিক ব্যক্তি জানিয়েছেন, জব্দ হওয়া সরকারি চালের সঙ্গে পিরিজপুর ইউনিয়ন যুবদল নেতা ও খাদ্যবান্ধব কর্মসূচির ডিলার হাবিবুর রহমানের সম্পৃক্ততা রয়েছে।

ডিলার হাবিবুর রহমান অবশ্য দাবি করেছেন, তার দোকান থেকে কোনো চাল বিক্রি হয়নি এবং তিনি নিয়ম মেনেই সব চাল বিতরণ করেছেন।

এ বিষয়ে বাজিতপুর থানার অফিসার ইনচার্জ (ওসি) মুরাদ হোসেন বলেন, “অভিযানে ঘটনাস্থল থেকে সরকারি চালের খালি বস্তা ও আলগা চাল উদ্ধার করা হয়েছে। আটককৃতদের বিরুদ্ধে মামলা প্রক্রিয়াধীন। তদন্তে আরও যাদের সম্পৃক্ততা পাওয়া যাবে, তাদের বিরুদ্ধেও আইনগত ব্যবস্থা নেওয়া হবে।”

উপজেলা খাদ্য কর্মকর্তা তাহিদুল ইসলাম রিয়াদ জানান, প্রশাসন এ ঘটনায় কঠোর অবস্থানে রয়েছে। ডিলার জড়িত কিনা তা খতিয়ে দেখা হচ্ছে।

বাজিতপুর উপজেলা নির্বাহী কর্মকর্তা ফারাসিদ বিন এনাম বলেন, সরকারি চাল নিয়ে কেউ কারসাজি করলে তাকে ছাড় দেওয়া হবে না। জব্দকৃত চাল ইউনিয়ন পরিষদের হেফাজতে রাখা হয়েছে। যেসব উপকারভোগী তাদের কার্ডের চাল বিক্রি করেছেন, শনাক্ত হলে তাদের কার্ড বাতিল করা হবে।

প্রশাসনের পক্ষ থেকে জানানো হয়েছে, হতদরিদ্র মানুষের প্রাপ্য চাল সঠিকভাবে পৌঁছাতে এ ধরনের অভিযান অব্যাহত থাকবে।

জাহাঙ্গীর আলম, বাজিতপুর (কিশোরগঞ্জ) প্রতিনিধিঃ

কিশোরগঞ্জের বাজিতপুর উপজেলার পিরিজপুর ইউনিয়নে খাদ্যবান্ধব কর্মসূচির চাল নিয়ে অনিয়মের অভিযোগে দুইজনকে আটক করেছে পুলিশ। আটককৃতরা হলেন—জোয়ারিয়া গ্রামের বিল্লাল মিয়া (৩৮) ও বাদল মিয়া (৪৮)।

মঙ্গলবার (২ সেপ্টেম্বর) বিকেলে স্থানীয়দের তথ্যের ভিত্তিতে পিরিজপুর বাজার এলাকায় অভিযান চালিয়ে তাদের আটক করা হয়। এসময় ৩৩টি খালি বস্তা এবং ১৭ বস্তা চাল উদ্ধার করা হয়।

নাম প্রকাশে অনিচ্ছুক একাধিক ব্যক্তি জানিয়েছেন, জব্দ হওয়া সরকারি চালের সঙ্গে পিরিজপুর ইউনিয়ন যুবদল নেতা ও খাদ্যবান্ধব কর্মসূচির ডিলার হাবিবুর রহমানের সম্পৃক্ততা রয়েছে।

ডিলার হাবিবুর রহমান অবশ্য দাবি করেছেন, তার দোকান থেকে কোনো চাল বিক্রি হয়নি এবং তিনি নিয়ম মেনেই সব চাল বিতরণ করেছেন।

এ বিষয়ে বাজিতপুর থানার অফিসার ইনচার্জ (ওসি) মুরাদ হোসেন বলেন, “অভিযানে ঘটনাস্থল থেকে সরকারি চালের খালি বস্তা ও আলগা চাল উদ্ধার করা হয়েছে। আটককৃতদের বিরুদ্ধে মামলা প্রক্রিয়াধীন। তদন্তে আরও যাদের সম্পৃক্ততা পাওয়া যাবে, তাদের বিরুদ্ধেও আইনগত ব্যবস্থা নেওয়া হবে।”

উপজেলা খাদ্য কর্মকর্তা তাহিদুল ইসলাম রিয়াদ জানান, প্রশাসন এ ঘটনায় কঠোর অবস্থানে রয়েছে। ডিলার জড়িত কিনা তা খতিয়ে দেখা হচ্ছে।

বাজিতপুর উপজেলা নির্বাহী কর্মকর্তা ফারাসিদ বিন এনাম বলেন, সরকারি চাল নিয়ে কেউ কারসাজি করলে তাকে ছাড় দেওয়া হবে না। জব্দকৃত চাল ইউনিয়ন পরিষদের হেফাজতে রাখা হয়েছে। যেসব উপকারভোগী তাদের কার্ডের চাল বিক্রি করেছেন, শনাক্ত হলে তাদের কার্ড বাতিল করা হবে।

প্রশাসনের পক্ষ থেকে জানানো হয়েছে, হতদরিদ্র মানুষের প্রাপ্য চাল সঠিকভাবে পৌঁছাতে এ ধরনের অভিযান অব্যাহত থাকবে।