সিরাজগঞ্জে অকেজো সিসি ক্যামেরা: অপরাধ নিয়ন্ত্রণে চ্যালেঞ্জ

Mon, 01 Sep 2025 00:46:33 +0000

⁣সিরাজগঞ্জ শহরে অপরাধ নিয়ন্ত্রণে সিসি ক্যামেরার অকার্যকারিতা নিয়ে দিন দিন উদ্বেগ বৃদ্ধি পাচ্ছে। অপরাধ দমনে সিসি ক্যামেরা অত্যন্ত গুরুত্বপূর্ণ ভূমিকা পালন করে থাকে, কিন্তু সিরাজগঞ্জ শহরের অধিকাংশ সিসি ক্যামেরা দীর্ঘদিন ধরে অকেজো অবস্থায় পড়ে থাকার কারণে আইনশৃঙ্খলা রক্ষাকারী বাহিনী কার্যকর ব্যবস্থা নিতে পারছে না। এতে করে অপরাধীরা সহজেই অপরাধ সংঘটিত করে যাচ্ছে।
পুলিশ জানায়, অপরাধীরা প্রায়শই অপরাধ করার আগে সিসি ক্যামেরাগুলো ভেঙে ফেলার চেষ্টা করে, যাতে তারা দ্রুত শনাক্ত না হয়। পুলিশের এক কর্মকর্তা নাম প্রকাশ না করার শর্তে বলেন, ‘যখন সিসি ক্যামেরা সক্রিয় থাকে, তখন আমাদের অপরাধীদের শনাক্ত করা সহজ হয়। কিন্তু ক্যামেরাগুলো অকেজো থাকায় আমাদের কাজ কঠিন হয়ে পড়ছে।’শহরের বিভিন্ন স্থানের সিসি ক্যামেরাগুলো নষ্ট অবস্থায় রয়েছে। বিশেষ করে এসএস রোড, মুজিব সড়ক, কড়িতলা ও বাজার স্টেশন এলাকার ক্যামেরাগুলো অকেজো হয়ে আছে। জেলা পুলিশের তথ্যমতে, ২০২১ সালে শহরের ৬৫টি পয়েন্টে ১০০টি ক্যামেরার একটি কন্ট্রোল অ্যান্ড মনিটরিং সেন্টার চালু করা হয়েছিল। তবে বর্তমানে বেশিরভাগ ক্যামেরা অকেজো।
স্থানীয় ব্যবসায়ী জানান, ‘সিসি ক্যামেরা না থাকায় শহরে চুরি-ছিনতাই বেড়েছে। ক্যামেরা থাকলে পুলিশ দ্রুত অপরাধীদের আইনের আওতায় আনতে পারত।’ একইভাবে, স্থানীয় ব্যবসায়ী নোমান, ‘ব্যাংকের কাছাকাছি এলাকায় ছিনতাইকারীরা সুযোগ নেয়, মাঝে মাঝে মোটরসাইকেলও চুরি হয়।’
এই পরিস্থিতিতে পুলিশ সুপার অফিস থেকে বলা হয়েছে , ‘সিসি ক্যামেরা থাকলে অপরাধীদের শনাক্ত করা সহজ হয়। এ বিষয়ে জেলা প্রশাসক ও পৌরসভার সাথে আলোচনা করা হয়েছে, যাতে অতি দ্রুত সিসি ক্যামেরাগুলো নতুন করে স্থাপন করা যায়।