Wed, 28 Jan 2026 11:31:24 +0000

⁣মাদকই এখন লালমনিরহাটে অন্যতম প্রধান সমস্যা। পাওয়া যাচ্ছে হাত বাড়ালেই। শহরের দুর্গাপুর ও মোগলহাটের সীমান্তবর্তী এলাকাগুলো মাদক কেনাবেচার প্রধান কেন্দ্র।
খোঁজ নিয়ে দেখা গেছে, মাদকের ব্যবসা হচ্ছে তিনটি ধাপে। একটি দল সীমান্ত পাড়ি দিয়ে মাদক নিয়ে আসে। তারা পৌঁছে দেয় লালমনিরহাটে এজেন্টদের কাছে। এজেন্টরা বিভিন্ন কেন্দ্র থেকে খুচরা বিক্রেতাদের দিয়ে এসব মাদক বিক্রি করায়। দরিদ্র পরিবারের নারী ও শিশুদের মাদক বিক্রি, পরিবহন ও খুচরা বিক্রির কাজে ব্যবহার করছে নেপথ্যের হোতারা। তারা থেকে যাচ্ছে আইনের নাগালের বাইরে।
মাদকের ব্যবহার বাড়ার সঙ্গে সঙ্গে বাড়ছে মাদকাসক্তি নিরাময়কেন্দ্রের সংখ্যা, বাড়ছে অপরাধ।

মাদকের ভয়াল থাবায় জরাজীর্ণ দেশের সোনালি এক প্রজন্ম। যে প্রজন্মের সময় কাটতো বিদ্যালয়ের বারান্দায়, বন্ধুদের আড্ডায় থেকে শুরু করে বিস্তীর্ণ খেলার মাঠে।যারা বড় হয়ে উপহার দিতো এক সোনালি বাংলাদেশ।অথচ, স্বপ্নের মতো সেই প্রজন্ম আজ মাদকের ভয়াল থাবায় নাস্তানাবুদ!